**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  10 – 6 – 2020

 **ΑΜΑΡΟΥΣΙΟΥ Αρ. Πρ.:** 174

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Φ. Καββαδία 6932628101**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

 **Προς: 2ο ΠΕΚΕΣ Αττικής**

**Κοινοποίηση: Δ.Ο.Ε., Συλλόγους Εκπ/κών Π. Ε., Μέλη του Συλλόγου μας**

**Θέμα: « Το εργασιακό ωράριο των εκπαιδευτικών είναι απαραβίαστο – Απαιτούμε οι σχολικοί συντονιστές να το σέβονται και να μην το παραβιάζουν».**

Με αφορμή οχλήσεις και αναφορές μελών του συλλόγου μας (συναδέλφων εκπαιδευτικών Φυσικής Αγωγής) καταθέτουμε τα ακόλουθα:

Μόλις το πρωί της Τρίτης 9 – 6 – 2020 στάλθηκε στα σχολεία της περιοχής ευθύνης του 2ου ΠΕΚΕΣ Αττικής μήνυμα της σχολικής συντονίστριας εκπ/κού έργου Φυσικής Αγωγής ΠΕ11 (κας Π. Λιούμπη) με το οποίο ακυρώθηκε προγραμματισμένη τηλεδιάσκεψη (μαζί της) των εκπαιδευτικών της Φυσικής Αγωγής για την ημέρα αυτή λόγω ΑΠΕΡΓΙΑΚΩΝ κινητοποιήσεων που ο κλάδος (ΔΟΕ) και τα πρωτοβάθμια σωματεία της περιοχής είχαν ανακοινώσει πολλές ημέρες πριν.

Στο ίδιο μήνυμα ηλεκτρονικού ταχυδρομείου η προγραμματισμένη για την Τρίτη 9 – 6 – 2020 τηλεδιάσκεψη των συναδέλφων μας εκπαιδευτικών Φυσικής Αγωγής μεταφέρθηκε για την Τετάρτη 10 – 6 – 2020 (εκπ/κοί Φυσικής Αγωγής **Πεύκης –Λυκόβρυσης, Ν.Ερυθραίας, Ψυχικού και Φιλοθέης**) και την Πέμπτη 10 – 6 – 2020 (εκπ/κοί Φυσικής Αγωγής Αμαρουσίου, Κηφισιάς, Εκάλης) στις 13:30.

Επειδή είναι βέβαιο ότι όταν μια τηλεδιάσκεψη μεταξύ σχολικών συντονιστών και εκπαιδευτικών αρχίζει στις 13:30 δεν πρόκειται να τελειώσει στις 14:00 (ώρα που λήγει το εργασιακό ωράριο των εκπαιδευτικών) θεωρούμε απαράδεκτο από την πλευρά των σχολικών συντονιστών να καταστρατηγούν το εργασιακό ωράριο των εκπαιδευτικών και απαιτούμε οι όποιες τηλεδιασκέψεις – σεμινάρια – συναντήσεις των εκπαιδευτικών της αρμοδιότητάς τους μαζί τους να γίνονται εντός του εργασιακού ωραρίου των εκπαιδευτικών από 08:00 έως 14:00 και με απαλλαγή από τα διδακτικά τους καθήκοντα όπως ακριβώς γινόταν και προ της πανδημίας και των μέτρων προστασίας που επιβλήθηκαν από το ΥΠΑΙΘ και την κυβέρνηση από τις 11 – 3 – 2020 και μετά.

ΔΕΝ ΘΑ ΕΠΙΤΡΕΨΟΥΜΕ ΕΞΑΙΤΙΑΣ ΚΑΙ ΜΕ ΑΦΟΡΜΗ ΤΑ ΜΕΤΡΑ ΠΡΟΣΤΑΣΙΑΣ ΓΙΑ ΤΟΝ ΙΟ COVID 19 ΝΑ ΠΕΡΑΣΕΙ Η ΟΠΟΙΑΔΗΠΟΤΕ ΑΜΦΙΣΒΗΤΗΣΗ ΚΑΙ ΚΑΤΑΡΓΗΣΗ ΕΡΓΑΣΙΑΚΩΝ ΔΙΚΑΙΩΜΑΤΩΝ ΤΩΝ ΕΚΠΑΙΔΕΥΤΙΚΩΝ.

**Στη βάση αυτή καλούμε τις/στους σχολικούς συντονιστές να προσαρμόσουν ανάλογα τις εργασίες τους σεβόμενοι και μη παραβιάζοντας το εργασιακό ωράριο των εκπαιδευτικών.**

**Καλούμε τις/τους συναδέλφους εκπαιδευτικούς – μέλη του Συλλόγου Εκπ/κών Π. Ε. Αμαρουσίου και παρέχουμε πλήρη συνδικαλιστική κάλυψη γι’ αυτό να αποχωρούν στις 14:00 ακριβώς από οποιαδήποτε τηλεδιάσκεψη – συνάντηση – συνεργασία έχουν κληθεί από τους σχολικούς συντονιστές ή άλλους παράγοντες της σχολικής ζωής εφόσον δεν τηρείται το εργασιακό ωράριο των εκπαιδευτικών που τονίζουμε για άλλη μια φορά ότι είναι απαραβίαστο.**

**Καλούμε το Δ. Σ. της Δ.Ο.Ε. να επιληφθεί του συγκεκριμένου θέματος.**

